Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 415

1. A szakmai vizsga célja annak megállapítása, hogy a vizsgázó — rendelkezik-e azokkal a szakmai ismeretekkel, amelyek birtokában alkalmassá válik kisebb panziókban, fogadókban és a fizető-vendéglátás területén a vendégfogadós tevékenység önálló végzésére és szervezésére; — elsajátította-e azokat a gazdálkodási és ügyviteli ismereteket, vezetési és szervezési módszereket, technikákat, amelyek a panziós, vendégfogadós vállalkozás sikeres és hatékony irányításához nélkülözhetetlenek; — birtokában van-e a vendégfogadósi tevékenységhez szükséges szállásadói, vendéglátó, gazdálkodási, marketing és idegenforgalmi ismereteknek; — képes-e a vendégek igényeinek megfelelő étkezési szolgáltatások biztosítására, étrendek összeállítására, ételek elkészítésére, ajánlására és felszolgálására; — rendelkezik-e a vendégközpontú gondolkodásmóddal és szemlélettel, valamint megfelelő kommunikációs készséggel és a tevékenység végzéséhez szükség idegennyelv-tudással.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes